ddrg/super_eurlex huggingface dataset:
Euroopan parlamentin päätös Rainer Wielandin koskemattomuuden pidättämistä koskevasta pyynnöstä (2004/2174(IMM))



Virallinen lehti nro 226 E , 15/09/2005 s. 0050 - 0050



P6_TA(2004)0093 Rainer Wielandin koskemattomuuden pidättämistä koskeva pyyntö Euroopan parlamentin päätös Rainer Wielandin koskemattomuuden pidättämistä koskevasta pyynnöstä (2004/2174(IMM)) Euroopan parlamentti, joka - ottaa huomioon Saksan liittotasavallan oikeusministeriön välittämän 17. elokuuta 2004 päivätyn pyynnön Rainer Wielandin koskemattomuuden pidättämiseksi, josta ilmoitettiin täysistunnossa 13. syyskuuta 2004, - ottaa huomioon, että Rainer Wielandille annettiin mahdollisuus tulla kuulluksi Euroopan parlamentin työjärjestyksen 7 artiklan 3 kohdan mukaisesti ja että hän ilmoitti, ettei hän asetu vastustamaan parlamentaarisen koskemattomuutensa pidättämistä, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 10 artiklan sekä Euroopan parlamentin jäsenten valitsemisesta yleisillä, välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon Saksan liittotasavallan perustuslain 46 pykälän, - ottaa huomioon työjärjestyksen 6 artiklan 2 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0059/2004); 1. päättää pidättää Rainer Wielandin parlamentaarisen koskemattomuuden; 2. kehottaa puhemiestä välittämään tämän päätöksen ja asiasta vastaavan valiokunnan mietinnön viipymättä Saksan liittotasavallan toimivaltaisille viranomaisille. [1] Asia 101/63, Wagner v. Fohrmann ja Krier, suomenkielinen erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729. --------------------------------------------------
—

ottaa huomioon 29. toukokuuta 2020 hyväksytyt EIP:n hankkeiden toteuttajille tarkoitetut covid-19-kriisiin liittyvät ohjeet ”Guidance note to EIB promoters on environmental and social performance in EIB-financed operations in response to the COVID-19 outbreak crisis”,
O.

ottaa huomioon, että ilmastonmuutos ja covid-19-pandemia ovat osoittaneet globaalien julkishyödykkeiden, kuten terveydenhuollon, puhtaan ilman, veden, ruoan ja luonnonvarojen, koulutuksen, teknologian ja kyberavaruuden osallistavan, turvallisen ja vakaan saatavuuden merkityksen ja toimintapoliittisen ensisijaisuuden; ottaa huomioon, että covid-19-pandemia on muistuttanut meitä ilmeisestä seikasta: pandemiatilanteessa terveys- ja turvallisuusketjumme on vain yhtä vahva kuin heikoin terveydenhuoltojärjestelmä; ottaa huomioon, että covid-19 on kaikkialla uhka ihmisille ja talouksille; katsoo, että globaalien julkishyödykkeiden saatavuus ja politiikkatoimet, joilla pyritään standardoimaan ja laajentamaan tällaista saatavuutta eri maissa ja yhteisöissä, edellyttävät maailmanlaajuista yhteistyötä tavoitteiden, yhteisten vaatimusten ja heikoimmassa asemassa olevien maiden ja yhteisöjen aktiivisen tuen osalta; katsoo, että tämä edellyttää tehokasta monenvälistä ohjelmaa, jossa keskitytään globaaleihin julkishyödykkeisiin ja hallintorakenteisiin, joilla vahvistetaan tällaisten tavaroiden saatavuutta; katsoo, että globaalien julkishyödykkeiden saatavuutta koskevaa tehokasta politiikkavuoropuhelua, yhteistyötä ja toteutusta ei voida eikä saa missään tapauksessa erottaa perusoikeuksien edistämisestä ja suojelusta ja ihmisarvosta sekä kaikkien ja erityisesti haavoittuvimmassa asemassa olevien ihmisten voimaannuttamisesta; ottaa huomioon, että covid-19-pandemia on osoittanut, että WHO:n työ ja WHO:n valmiudet hallinnoida pandemian johdosta toteutettavia toimia nopeasti ja tehokkaasti ovat tärkeitä ja että samalla on tuotu esiin huolenaiheita, kuten pyrkimyksiä häiritä ja manipuloida WHO:n pandemiatoimia;
T.

ottaa huomioon, että huomattava osa saarten sosioekonomisesta kehityksestä perustuu erittäin kausiluonteisiin aloihin, kuten maatalouteen ja matkailuun; ottaa huomioon, että saarialueiden viljelijöillä on erityisvaikeuksia heikentyneen kilpailukyvyn kanssa, mikä johtuu siitä, että viljelijöiden on vastattava korkeista kuljetuskustannuksista, ja siitä, että he eivät voi hyötyä mittakaavaeduista, koska monilla saarilla maa-alaa on tarjolla niukasti; katsoo, että EU:n saarten on noudatettava Pellolta pöytään -strategiaa olennaisena osana Euroopan vihreän kehityksen ohjelmaa, jotta voidaan kehittää oikeudenmukaisia, terveellisiä ja ympäristöystävällisiä elintarvikehuoltojärjestelmiä; ottaa huomioon, että nämä alueet voivat jäädä hyvin epäedulliseen asemaan verrattaessa kilpailuun EU:n ulkopuolisista maista, joissa ei useinkaan noudata samoja ympäristönormeja ja elintarviketurvallisuutta koskevia tuotantonormeja ja joissa työvoimakustannukset ovat huomattavasti alhaisemmat;
8.

arvostaa opettajien, nuoriso- ja sosiaalityöntekijöiden, kansalaisjärjestöjen, yhdistysten ja opetushenkilöstön roolia kantavana voimana osallistujaorganisaatioiden pyrkimyksissä lisätä tietoisuutta ohjelmasta kertomalla siitä tuleville oppijoille, tukemalla heitä ja tunnistamalla henkilöt, joilla on muita vähemmän mahdollisuuksia; panee merkille, että ilman heitä useimmat osallistujat ja erityisesti ne, joilla on muita vähemmän mahdollisuuksia, eivät voisi osallistua ohjelmaan; kehottaa komissiota, jäsenvaltioita ja kansallisia toimistoja arvostamaan tätä usein vapaaehtoista työtä ja antamaan sille tunnustusta, tukemaan näitä työntekijöitä helpottamalla heidän omaa liikkuvuuttaan ja antamaan heille riittävästi rahoitusta ja tukea, kun he avustavat osallistujia, joilla on muita vähemmän mahdollisuuksia, ja tarjoavat heille heidän tarpeitaan vastaavaa erityistä koulutusta; toteaa, että on tärkeää pitää ajan tasalla eri työkalut, joita nämä työntekijät käyttävät mahdollisten osallistujien löytämiseen, ja mukauttaa Erasmus+-kokemusta paremmin, jotta voidaan huomioida jokaisen osallistujan yksilölliset tarpeet;
—

ottaa huomioon joulukuussa 2020 julkaistun Euroopan neuvoston tekoälyä käsittelevän tilapäisen komitean (CAHAI) julkaisun ”Towards Regulation of AI systems – Global perspectives on the development of a legal framework on Artificial Intelligence systems based on the Council of Europe’s standards on human rights, democracy and the rule of law”,
48.

kehottaa puolustusteollisuuden ja avaruusasioiden pääosastoa, jäsenvaltioita, EUH:ta ja EDAa ottamaan asiaankuuluvan unionin rahoituksen täytäntöönpanon yhteydessä lähtökohtaisesti huomioon pienen energia-, hiili- ja ympäristöjalanjäljen ja raportoimaan edistymisestä säännöllisesti; korostaa, että käynnistettäessä tutkimusta, kehitystyötä, nykyaikaistamista tai yhdistämistä ja yhteiskäyttöä koskevia aloitteita, erityisesti sotilaalliseen kaksikäyttöteknologiaan ja voimavaroihin liittyen, on erityisen tärkeää noudattaa koordinoitua EU-tason lähestymistapaa; muistuttaa, että on strategisesti merkittävää kehittää kaikkia teknisiä näkökohtia ja käsitellä koko elinkaaren kustannuksia EU-tason standardoinnin ja sertifioinnin mukaisesti sen varmistamiseksi, että kalusto soveltuu torjumaan ilmastokriisin vaikutuksia; pitää myönteisenä sitä, että Euroopan puolustusrahaston avulla edistetään ilmastotoimien sisällyttämistä unionin toimintapolitiikkoihin ja sen yleistavoitteen saavuttamista, jonka mukaan 30 prosenttia unionin talousarvion menoista olisi kohdennettava ilmastotavoitteiden saavuttamiseen, mikä on EU:n vuosien 2021–2027 talousarvion tavoite; muistuttaa, että tutkimus- ja kehitystoimet voidaan kohdentaa ratkaisuihin, joilla parannetaan tehokkuutta, pienennetään hiilijalanjälkeä ja saadaan aikaan parhaita kestäviä käytäntöjä; pitää myönteisenä ensimmäisessä vuotuisessa työohjelmassa esitettyjä asiaankuuluvia 133 miljoonan euron investointeja, mutta toteaa, että nämä ovat vain 11 prosenttia Euroopan puolustusrahaston vuotuisista kokonaismäärärahoista; palauttaa mieliin NextGenerationEU-välineen aseman ilmastotoimissa ja kehottaa jäsenvaltioita käyttämään kansallisten elvytyssuunnitelmien resursseja investoidakseen sotilasinfrastruktuurinsa vihreään siirtymään;
E.

ottaa huomioon, että typpi on kasvien ja viljelykasvien kasvun kannalta välttämätön ravinne; ottaa huomioon, että veden korkea typpipitoisuus on haitallista ihmisille ja luonnolle; ottaa huomioon, että nitraatit aiheuttavat happikatoa ja rehevöitymistä ja vaarantavat siten sekä ihmisten terveyden että ekosysteemit; ottaa huomioon, että niillä on merkittäviä taloudellisia vaikutuksia ihmisten käyttöön tarkoitetun veden käsittelyyn ja makean veden kuljetukseen sen puutteesta kärsiville yhteisöille sekä talouden aloilla, jotka ovat riippuvaisia saastuneista vesistä;
K.

ottaa huomioon, että polttoaineen hintakehitys on ollut viime kuukausina noususuuntainen ja että tilanne on pahentunut Venäjän Ukrainaan kohdistaman laittoman hyökkäyssodan vuoksi ja että polttoaine on yksi liikenteenharjoittajille ja käyttäjille aiheutuvista korkeimmista kustannuksista;
—

ottaa huomioon 1. lokakuuta 2015 annetun Euroopan ympäristökeskuksen raportin nro 3/2015 ”Marine protection areas in Europe’s seas – an overview and perspectives for the future” ja sen 6. lokakuuta 2020 antaman katsauksen ”Management effectiveness in the EU’s Natura 2000 Network of protection areas”,
G.

ottaa huomioon, että turvallisuusjoukkojen on raportoitu käyttäneen seksuaalista väkivaltaa ja YK tutkii tällä hetkellä 13 naisen ja tytön tekemiä ilmoituksia raiskauksen tai joukkoraiskauksen uhriksi joutumisesta ja että Khartumin mielenosoituksissa 19. joulukuuta 2021 naisia joutui turvallisuusjoukkojen seksuaalisen häirinnän kohteeksi; ottaa huomioon, että internetyhteyksien katkaiseminen ja viestintäyhteyksien häiritseminen on ollut yleistä ja lisäksi on raportoitu, että toimittajat on otettu maalitauluksi, heitä on pidätetty mielivaltaisesti ja heitä vastaan on hyökätty;
—

ottaa huomioon YK:n yleiskokouksen 2. kesäkuuta 2021 korruption vastaisen erityisistuntonsa yhteydessä hyväksymän poliittisen julistuksen ”Our common commitment to effectively addressing challenges and implementing measures to prevent and combat corruption and strengthen international cooperation” sekä EU:n panoksen 17. joulukuuta 2019 pidetyn korruptiota käsitelleen YK:n yleiskokouksen erityisistunnon päätösasiakirjaan,
46.

toteaa, että siirtyminen kohti kiertotaloutta useilla EU:n teollisuudenaloilla ja palvelualoilla edellyttää erityisiä taitoja ja osaamista, jotta varmistetaan ympäristönsuojelun korkea taso ja työntekijöiden turvallisuus, ja korostaa tässä siirtymässä ensimmäisten toimijoiden sekä pk- ja startup-yritysten erityistä roolia; panee lisäksi merkille, että kaivostoiminta on yhä automatisoidumpaa, kun taas kierrätys ja uudelleenvalmistus ovat edelleen työvoimavaltaisempia aloja; korostaa, että on tärkeää pitää yllä, kehittää ja rakentaa kaivos- ja jalostusteknologia-alan sekä kierrätyksen ja muiden asiaan liittyvien teknologioiden asiaankuuluvaa asiantuntemusta ja osaamista EU:ssa sekä kriittisten raaka-aineiden että niiden sivutuotteiden osalta, sillä joitakin niistä voidaan käyttää erittäin edistyneiden kemiallisten tuotteiden tuotannossa; pitää valitettavana, että EU:ssa tällä hetkellä louhittavat raaka-aineet on usein vietävä Aasiaan puhdistettavaksi, koska asiaankuuluva taitotieto ja teknologia on kadonnut EU:sta, mikä muodostaa uuden riippuvuuden;
—

ottaa huomioon toukokuussa 2016 julkaistun Leuvenin yliopiston tutkimushankkeen ”European Works Councils on the Move: Management Perspectives on the Development of a Transnational Institution for Social Dialogue”,
O.

ottaa huomioon, että Libyassa Wagner Group on osallistunut logistiikkatukeen ja taisteluoperaatioihin kapinallisen libyalaiskenraalin Khalifa Haftarin tukena ainakin vuodesta 2018 lähtien; ottaa huomioon, että Libyaa käsittelevän YK:n riippumattoman selvitysvaltuuskunnan lokakuussa 2021 antaman raportin mukaan Wagner Group on osallistunut sotarikoksiin, kuten siviilien ja pidätettyjen summittaisiin teloituksiin, orjuuttamiseen, kansainvälisesti kiellettyjen jalkaväkimiinojen sijoittamiseen sekä siviilien, myös lasten, tappamiseen tai vammauttamiseen, esimerkiksi al-Sbeaan kylässä Tripolin eteläpuolella; panee merkille, että raportissa dokumentoidaan, että YK:n asevientikieltoa on rikottu useasti ja toistuvasti ja että Wagner Group on käyttänyt Venäjän armeijan rahtilentokoneita; ottaa huomioon, että venäläisten palkkasotilaiden ja sotilasneuvonantajien tuki radikaaleille aseistetuille ryhmille on entisestään horjuttanut EU:n eteläisen naapuruston vakautta;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (2),
H.

ottaa huomioon, että Tunisian kansalaisyhteiskunta on ilmaissut julkisesti olevansa erittäin huolissaan uusista rajoituksista, mutta presidentti Saiedin heinäkuussa toteuttamat toimet saivat merkittävää julkista tukea, mikä on osoitus suuren yleisön tyytymättömyydestä maan vakavaan sosioekonomiseen tilanteeseen ja hallituksen varsin heikkoon toimintaan; ottaa huomioon, että 18 paikallista ja kansainvälistä kansalaisjärjestöä on antanut yhteisen julkilausuman, jossa varoitetaan Tunisian demokratiatilanteesta; ottaa huomioon, että G7-ryhmä on kehottanut Tunisiaa palauttamaan perustuslaillisen järjestyksen ja käynnistämään uudelleen parlamentin toiminnan;
—

ottaa huomioon 18. syyskuuta 2018 annetun komission yksiköiden valmisteluasiakirjana julkaistun sisävesiliikennettä edistävän NAIADES II -toimintaohjelman täytäntöönpanoa (kausi 2014–2017) käsittelevän väliraportin (Mid-term progress report on the implementation of the NAIADES II action programme for the promotion of inland waterway transport (covering the period 2014 2017), SWD(2018)0428),
on erittäin huolissaan tiedotusvälineiden vapauden heikkenemisestä edelleen Puolassa ja vallassa olevan koalition toteuttamista erilaisista uudistuksista, joilla pyritään vähentämään monimuotoisuutta ja kriittisiä äänenpainoja median piirissä; on erittäin huolissaan siitä, että valtion määräysvallassa oleva öljy-yhtiö PKN Orlen on jo ennen kuin Puolan oikeusasiamiehen kilpailuviranomaisesta tekemän valituksen lopullinen tulos on selvillä vahvistanut hankkineensa omistukseensa Polska Press Groupin; on syvästi huolissaan siitä, että PKN Orlenin johto on toteuttanut Polska Press Groupissa toimituksellisia muutoksia, vaikka vireillä oleva valitus väliaikaisesti estää PKN Orlenia käyttämästä sidosryhmäoikeuksiaan; tuomitsee jyrkästi PKN Orlenin edustajien lausunnot, joiden mukaan tuomioistuimen päätös on merkityksetön ( 22 )
—

ottaa huomioon poliittisen opposition ja toisinajattelijoiden tukahduttamisesta Turkissa 23. lokakuuta 2020 annetun Euroopan neuvoston parlamentaarisen yleiskokouksen (PACE) päätöslauselman 2347 ”New crackdown on political opposition and civil dissent in Turkey: urgent need to safeguard Council of Europe standards” sekä oppositiopoliitikkojen tilanteesta Turkissa 24. tammikuuta 2019 annetun PACE:n päätöslauselman 2260 ”The worsening situation of opposition politicians in Turkey: what can be done to protect their fundamental rights in a Council of Europe member State?””,
K.

ottaa huomioon, että merituulivoimaloiden keskimääräinen elinkaari on 25–30 vuotta; ottaa huomioon, että tähän mennessä voimaloita on poistettu käytöstä hyvin vähän ja kierrätys on edelleen hyvin vaikeaa ja että 85–90 prosenttia käytöstä poistetuista tuuliturbiineista kierrätetään; pitää tarpeellisena kiertotalouteen ja elinkaariajatteluun perustuvaa pitkän aikavälin visiota, jotta hankkeen päättyessä voidaan arvioida muihin toimintoihin, kuten kalastukseen, sekä paikallisyhteisöihin ja ekosysteemeihin kohdistuvia vaikutuksia; toteaa, että paikallista biodiversiteettiä on mahdollista kehittää ympäristömyötäisen tuotesuunnittelun avulla käyttäen erityismateriaaleja ja infrastruktuurisuunnittelua; katsoo, että kierrätysmenetelmiä tai rakenteiden ylläpitämistä keinotekoisina riuttoina on arvioitava hankesuunnittelun alkuvaiheessa;
—

ottaa huomioon Euroopan parlamentin talous-, tiede- ja elämänlaatuasioiden politiikkayksikön joulukuussa 2020 julkaiseman tutkimuksen ”Impact of State aid on competition and competitiveness during the COVID-19 pandemic: an early assessment”,
A.

ottaa huomioon, että Nicaraguan ihmisoikeus- ja demokratiatilanne on heikentynyt edelleen merkittävästi sen jälkeen, kun kansalaisten protestit tukahdutettiin väkivaltaisesti huhtikuussa 2018; ottaa huomioon, että tämän jälkeen vähintään 130 henkilöä on menettänyt vapautensa poliittisista syistä ja että hallituksen vastustajiin ja heidän perheisiinsä kohdistuu jatkuva henkilökohtaisen ja verkkohäirinnän uhka poliisin ja hallituksen tukijoiden taholta; ottaa huomioon, että mielivaltaisia pidätyksiä on käytetty yhä enemmän aktivistien ja toisinajattelijoiden rankaisemisvälineenä vuoden 2018 mielenosoitusten jälkeen; ottaa huomioon, että aktivisteilla on erityisen suuri vaara joutua väkivallan, myös seksuaalisen ja sukupuolistuneen väkivallan, uhreiksi; ottaa huomioon, että pidätettyjä pahoinpidellään vankilassa, heiltä evätään lääketieteellinen hoito ja oikeus ottaa yhteyttä asianajajaansa, heitä vastaan hyökätään ja heihin kohdistetaan seksuaalista väkivaltaa ja että hallitusta vastustavat henkilöt sijoitetaan korkeimman turvallisuustason selleihin, joissa heihin kohdistetaan tehostettua valvontaa ja tarkastuksia ja heidät eristetään; ottaa huomioon, että vapautensa menettäneiden naisten ja ikääntyneiden ihmisten tilanne on erityisen huolestuttava;
47.

korostaa, että tarvitaan laajempaa alueellista näkökulmaa uuden Leipzigin peruskirjan (”Leipzig Charter: The Transformative Power of Cities for the Common Good” ja ”alueellisen toimintasuunnitelman 2030” mukaisesti merkitykseltään toissijaisten ja pienempien kaupunkien kaupunkiverkostojen vahvistamiseksi, jotta voidaan hyödyntää niiden merkittävää potentiaalia alueellisen, taloudellisen ja sosiaalisen yhteenkuuluvuuden vahvistamiseksi niiden välittömien rajojen ulkopuolella lisäämällä kaupunkien ja maaseudun välistä yhteyttä, toiminnallisia alueita ja alueellista yhteistyötä;
G.

ottaa huomioon, että Valko-Venäjän viranomaiset ovat jatkaneet rauhanomaiseen Valko-Venäjän väestöön kohdistettuja sortotoimia ja monia kansalaisia on häiritty, pidätetty ja tuomittu heidän ilmaistuaan vastustavansa hallintoa tai Valko-Venäjällä tapahtuneita laajamittaisia ihmisoikeusloukkauksia; ottaa huomioon, että arviolta 34 000 valkovenäläistä on jossakin vaiheessa ennen 9. elokuuta 2020 toimitettuja vaaleja ja niiden jälkeen pidätetty mielenilmauksista hallintoa vastaan; ottaa huomioon, että Valko-Venäjällä on yli 470 poliittista vankia, joista seitsemän on alaikäistä; ottaa huomioon, että mielenosoittajia vastaan on aloitettu noin 3 000 poliittisiin syihin perustuvaa rikosasiaa ja kidutuksesta, väkivallasta ja pahoinpitelystä on esitetty yli 4 600 valitusta;
—

ottaa huomioon Euroopan parlamentin kansalaisoikeuksien sekä perussopimus-, työjärjestys- ja toimielinasioiden politiikkayksikön toukokuussa 2020 julkaiseman perusoikeusvirastosta annetun asetuksen tarkistamista koskevan tutkimuksen (”Strengthening the Fundamental Rights Agency – The Revision of the Fundamental Rights Agency Regulation”),
—

ottaa huomioon tieteellis-teknis-taloudellisen kalastuskomitean (STECF) täysistunnoissa (PLEN 20-01, 19-01, 18-01 ja 17-01) annetut kertomukset sekä sen kertomukset purkamisvelvoitetta koskevien jäsenvaltioiden vuosikertomusten arvioinnista vuoden 2019 osalta (”Evaluation of Member States' Annual Reports on the Landing Obligation (for 2019)”) (Adhoc-20-02), yhteisen kalastuspolitiikan tulosten seurannasta (”Monitoring the performance of the Common Fisheries Policy” (Adhoc-20-01) sekä purkamisvelvoitetta ja teknisiä toimenpiteitä koskevien yhteisten suositusten arvioinnista (”Evaluation of Joint Recommendations on the Landing Obligation and on the Technical Measures Regulation”) (STECF-20-04),
8.

kehottaa komissiota myrkyttömään ympäristöön tähtäävän nollapäästötavoitteen saavuttamiseksi perustamaan asianomaisten jäsenvaltioiden ja muiden sidosryhmien ja organisaatioiden kanssa asiantuntijaryhmän, jonka toimeksiantoon kuuluvat seuraavat: i) tutkia ja kartoittaa pilaantuneiden alueiden tarkka sijainti; ii) ehdottaa pilaantumisen seurantaan ja puhdistamiseen sopivia ympäristöystävällisiä ja kustannustehokkaita ratkaisuja, joiden lopullisena tavoitteena on poistaa vaaralliset materiaalit tai neutralisoida ne kokonaan silloin, kun niiden poistaminen on mahdotonta; iii) kehittää luotettavia päätöksenteon tukivälineitä; iv) toteuttaa tiedotuskampanja, jonka tarkoituksena on tiedottaa asianomaisille ryhmille (kuten kalastajille, paikallisille asukkaille, matkailijoille ja sijoittajille) mahdollisista terveysriskeistä ja taloudellisista riskeistä ja v) kehittää hätätoimia koskevia suuntaviivoja ympäristökatastrofeja varten;
B.

ottaa huomioon, että vaikka liikenneturvallisuutta on pyritty parantamaan EU:ssa, edistyminen liikennekuolemien vähentämisessä on ollut viime vuosina liian hidasta, vaikkakin huomattavaa; toteaa, että ajoneuvojen teknisten vikojen katsotaan aiheuttaneen noin viisi prosenttia onnettomuuksista, joissa on osallisina tavaraliikenteessä käytettäviä ajoneuvoja; ottaa huomioon, että ajoneuvojen puutteellisen huollon katsotaan aiheuttaneen neljä prosenttia onnettomuuksista, joissa on osallisena tienkäyttäjiä;
29.

painottaa, että lainvalvonnan laatua on mahdollista parantaa ja mahdollisiin vääristymiin on mahdollista puuttua keräämällä luotettavaa dataa ja asettamalla sen kansalaisten, kansalaisyhteiskunnan ja riippumattomien asiantuntijoiden saataville; muistuttaa, että lainvalvontaviranomaisten mahdollisen pääsyn viranomaisten tai yksityisten tahojen hallussa oleviin henkilötietoihin data-avaruuksissa on perustuttava unionin ja jäsenvaltioiden lainsäädäntöön, se on rajattava tiukasti siihen, mikä on välttämätöntä ja oikeasuhteista, ja siihen on yhdistettävä riittävät suojatoimet; korostaa, että henkilötietojen käyttö olisi sallittava viranomaisille vain sillä edellytyksellä, että harjoitetaan tiukkaa demokraattista valvontaa ja sovelletaan ylimääräisiä suojatoimia tietojen väärinkäytön torjumiseksi;
L.

ottaa huomioon, että helmikuun ja marraskuun 2020 välisenä aikana viisi oppositioaktivistia tapettiin tai kuoli epäselvissä olosuhteissa sen jälkeen, kun heihin oli kohdistettu jatkuvaa poliittista vainoa oppositiotoiminnan jälkeen, ja toteaa, että nämä olivat bloggaaja ja kidutuksen uhri Dulat Agadil, hänen 17-vuotias poikansa Zhanbolat Agadil, joka oli isänsä mielivaltaisen pidätyksen avaintodistaja, Amanbike Khairolla, Serik Orazov ja Garifulla Embergenov; ottaa huomioon, että viranomaiset eivät ole tehneet perinpohjaista avointa tutkintaa näistä kuolemista; katsoo, että on tärkeää saada oikeuden eteen ne, jotka ovat käskeneet toteuttamaan ja toteuttaneet tällaisia rikoksia, ja varmistaa, että he pidättäytyvät vainoamasta kansalaisyhteiskunnan aktivisteja ja perheenjäseniä, jotka selvittävät totuutta uhrien kohtalosta; ottaa huomioon, että Kazakstanin viranomaiset kohdistivat tukahduttamistoimia ainakin 200:aan aktivistiin, jotka osallistuivat Dulat Agadilin muistoseremoniaan tai järjestivät varainhankintaa hänen perheelleen ja muiden poliittisten vankien perheille; ottaa huomioon, että 57:ää heistä on syytetty ”ekstremismistä” ja yksi syytetyistä on kolmen lapsen äiti Dametkan Aspandiyarova, joka on tällä hetkellä kotiarestissa ja jota uhkaa jopa 12 vuoden vankilatuomio ekstremismisyytteistä, jotka hän sai järjestettyään varainkeruukampanjan Dulat Agadilin perheen tukemiseksi;